מנחה
בואו, בואו, בואו צעירים; בואו ואראה לכם מקום; בואו אגלה לכם מקום; שנמצא אצלי בלב; השכונה שבא גדלתי; בואו, בואו, בואו ותכנסו; לאחד מבתי הכנסת; המתרוקנים שם לאחרונה; ואם תבואו לפנות ערב, לעת שקיעה; תתפסו אותם, אולי בשעת מנחה; אז בואו, בואו, בואו צעירים; לכו, תגידו מנחה; תשלימו מניין לזקנים האחרונים של השכונה; שם, ליד "שלום פלאפל"; או למטה יותר בסמטה; בואו לעת שקיעה, בואו...; את האנשים הפשוטים, אלה שבשוק עובדים; אלה שילדיהם עברו מזמן לשיכונים בפרברים; אך באים לבית הכנסת שנפטר,; לא עלינו, אחד ההורים; לכו תראו שם איך שיושבים על ספסלים; שלושה אחים מבוגרים עם זיפים על הפנים; ועם כיפות כאלה, שאפשר לראות; ששמים רק שנכנסים, ואחר כך מורידים; והם אומרים קדיש על הנפטר בסוף התפילה,; בעמידה, בהכנעה, אולי עם איזו דמעה של חרטה; והם אפילו לא יענו לפלאפון שמצלצל פתאום; כי אחד שכח לכבותו,; למרות השלט בכניסה...; אולי תראו גם את נעלי הבית; הפשוטות, הבלויות, המקומטות,; שלרוב גם לא מתאימות,; לכפות הרגליים העייפות של הגבאים.; ולא קשה לדעת מי הגבאים,; שקומותם תמיד קפופה,; והליכתם קצת נמוכה,; מתוך צניעות וענווה, ואולי מתוך זיקנה; אך באמת משום שמחלקים הם כוסות של תה; ושל קפה למתפללים שם; כבר חמישים שנה..; אז בואו, בואו, בואו צעירים...; אולי תראו את הזקנות בעזרת נשים; איך שהן מתפללות ללא סידורים; אלה,; שלקרוא אף פעם לא למדו,; אך לתפילה מוקדם בבקר, כל שני וחמישי; כשמוציאים ספר תורה; הן התעוררו; אז התעוררו, התעוררו, ואלי תראו...; איך שאחרי התפילה קוטפות עלי גפן מהשכנה; וממלאות אותן באורז שאחד, אחד בדקו; הוי כמה אורז, לא תאמינו,; שהן בדקו בחייהן בסבלנות ואמונה; על שרפרף מחוץ לבית או במטבח בעמידה,; במקום המדיטציות, והשיאצו והפסיכולוגים; והסדנאות והספרים, שכולם בולעים,; שכותבים לך על אושר ושלווה; אבל זה לא בא.; הביטו באלה נשים צדקניות; הכפופות המקומטות; שאף פעם לא זוכות; בשום פרס על מפעל חיים; אך צריך להודות; שרק אלה, כמה חיים שהן עשו; כי עשרה ילדים גידלו; זאת בעליהן לפני החתונה,; בקושי הן פגשו; אך כשאת האורז הן בדקו וניקו,; דבר אחד להשאיר שם ביקשו; וזו אהבה לילדיהן שיחיו; ובעליהן שיחיו...; אז בואו אתם הצעירים המבטיחים; אני רואה אתכם פה בסימטאות; מסתובבים ובאים והולכים; שמשכירים פה בשכונה; דירת חדר ישנה; שמעל עדיין גרה בכלת הבית הזקנה; בשם סבתא מזל או שמחה; או טובה, או חתון, ימימה, עדינה; לא יודע מה; אם היינו מעריכים ומאמצים; את יופי התמימות והפשטות; שהם שומרים בחייהם; עוד מהכפר בצפון עירק; או פרס או כורדיסטאן; ועמוק בתוך ליבן; כמה שהן אוהבות אותנו גם...; לכו צעירים, לכו; בקרו בית כנסת בשעת מנחה; אני יודע, זה לא פשוט; לפתוח את הדלת בפעם הראשונה; אבל תפתחו את הלב; לקולו הצרוד של בעל התפילה.; אילו ידענו את השמחה; שידעו פה הקירות; בבריתות, בר מצוות, שבת חתן; כבר כמה דורות; וילדים שזוחלים על הרצפה; אוספים סוכריה אחר סוכריה; ושמים אותה בשקית הטלית הריקה; של אבא; אילו ידענו את השמחה; סוכריה אחר סוכריה; סוכריה אחר סוכריה...; אז בואו, בואו, בואו צעירים..; 